《三月十一日风雹》
宋代·吴芾

向晚欣逢霁色开，方思花下共衔杯。
一时雨雹排檐急，万里风衔卷地来。
扫荡千花真可恨，摧残二麦亦堪哀。
赏心乐事俱休矣，惆怅青春去不回。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。